PATVIRTINTA

Jonavos Senamiesčio gimnazijos direktoriaus

 2021 m. gruodžio mėn. 29 d. įsakymu Nr. V-109

 PRITARTA Jonavos rajono savivaldybės administracijos

 direktoriaus 2021 m. gruodžio 21 d.

 įsakymu Nr. 13B-2054

**JONAVOS SENAMIESČIO GIMNAZIJOS 2022-2026 METŲ**

**STRATEGINIS PLANAS**

**I** **SKYRIUS**

 **BENDROSIOS NUOSTATOS**

1. Švietimo įstatyme įtvirtinta prievolė mokyklai rengti strateginį planą. Jonavos Senamiesčio gimnazijos (toliau - Gimnazija) veiklos 2022-2026 metų strateginis planas (toliau - Strategija) parengtas vykdant Lietuvos švietimo įstatyme numatytą pareigą ir siekiant sutelkti Gimnazijos bendruomenės pastangas, atsižvelgus į kintančias aplinkos sąlygas, įgyvendinti esminius pokyčius, kurie būtini, kad Gimnazija ***įsitvirtintų***, kaip savitos patrauklios kultūros šiuolaikines kompetencijas ugdančia, būtiną išsilavinimą teikiančia institucija. Rengiant Strategiją buvo atsižvelgta į:

1.1. Geros mokyklos koncepciją, kurioje gera mokykla apibrėžiama, kaip pamatinėmis humanistinėmis vertybėmis ugdymą grindžianti, prasmės, atradimų ir asmens ugdymo(si) sėkmės siekianti mokykla, kuri savo veikloje vadovaujasi mokyklos bendruomenės susitarimais ir mokymusi. Ši geros mokyklos sąvoka nusako mokyklos veiklos tobulinimo kryptį.

1.2. Lietuvos pažangos strategija „Lietuva 2030“, kurioje numatyta, kad pokyčiai turi įvykti „5.9. Sumanios visuomenės“ srityje, o tam siekti pasitelkta iniciatyva „5.9.1. Veikli visuomenė.“ Šioje iniciatyvoje svarbi vieta skirta bendrojo lavinimo sistemai, kurią siekiam orientuoti į „kūrybiškumo, pilietiškumo ir lyderystės ugdymą. Sukurti ir visose švietimo įstaigose įdiegti kūrybingumui, ieškojimams ir tobulėjimui atviras mokymosi programas ir kompetencijos vertinimo ir įsivertinimo sistemą. ..... Visose mokyklose sukurti tinkamą mokymosi aplinką: gamtos mokslų laboratorijas, menų edukacijos priemones, sveikatingumo erdves ir kt.“

1.3. 2021-2030 m. Nacionalinės pažangos programa, kurioje keliamas 3 strateginis tikslas - didinti švietimo įtrauktį ir veiksmingumą, siekiant atitikties asmens ir visuomenės poreikiams;

1.4. Jonavos r. Savivaldybės tarybos 2019 m. lapkričio 21 d. sprendimu Nr. 1TS - 220 patvirtintuJonavos rajono savivaldybės strateginiu plėtros planu iki 2027 metų.

1.5. Jonavos rajono savivaldybės bendrojo ugdymo mokyklų tinklo pertvarkos 2021 - 2025 metų bendruoju planu ir Gimnazijos bendruomenės švietimo, pedagoginės ir kultūrinės veiklos patirtimi.

 2. Rengiant Strategiją atsižvelgiama į nacionalinius mokinių pasiekimų tyrimo, pagrindinio ugdymo pasiekimų patikrinimo, metinių įvertinimų, brandos egzaminų duomenis, gimnazijos vykdomą veiklą ir turimus resursus, veiklos įsivertinimo išvadas, bendruomenės rekomendacijas, socialinės veiklos ypatumus ir kitus faktorius.

Strategiją sudaro 5 skyriai: „Bendrosios nuostatos“, „Gimnazijos kontekstas ir situacijos analizė“, „Gimnazijos veiklos strategija“, „Strategijos realizavimo priemonių planas“ ir „Strateginio plano įgyvendinimo stebėsena“.

3. Strategijoje vartojamos santrumpos:

JSG - Jonavos Senamiesčio gimnazija;

IKT - informacinės ir kompiuterinės technologijos;

PUPP - pagrindinio ugdymo pasiekimų patikrinimas;

VBE - valstybiniai brandos egzaminai;

SSGG – stiprybės – silpnybės – galimybės - grėsmės;

KTU - Kauno technologijos universitetas;

GBL - gimnazijos biudžeto lėšos.

4. Strategiją rengė darbo grupė patvirtinta gimnazijos direktoriaus 2021 m. rugsėjo 20 d. įsakymu Nr. V-73 „Dėl 2022 - 2026 m. strateginio plano rengimo grupės sudarymo”.

**II SKYRIUS**

 **GIMNAZIJOS KONTEKSTAS IR SITUACIJOS ANALIZĖ**

5. Trumpas mokyklos istorijos pristatymas.

 Jonavos 4-oji vidurinė mokykla pradėjo veikti 1974 m. rugsėjo 15 dieną. Per 20 metų išleidžia 1325 abiturientus (iš jų - 12 aukso, 47 sidabro medalininkai). Nuo 1994 m . pradedama mokytis realinio ir humanitarinio profilio gimnazijos klasėse. 1995 metais rugsėjo 1-ąją dieną suteikiamas Senamiesčio vidurinės mokyklos vardas. 1998 m. Senamiesčio vidurinę baigia pirmieji gimnazistai (5 iš jų su pagyrimu), mokyklai suteikiamas gimnazijos statusas, ji reorganizuojama į keturmetę Jonavos Senamiesčio gimnaziją.

6. Gimnazijos situacijos apibendrinimas:

6.1. gimnazistų skaičiaus kitimo tendencijos: 2018 - 2019 m. m. - 532 mok., 2019 - 2020 m. m. - 463 mok., 2020 - 2021 m. m. - 472 mok., 2021 - 2022 m. m. - 486 mok;

6.2. vidutinis mokinių skaičius klasėse: 2018 - 2019 m. m. - 27,3, 2019 - 2020 m. m. - 25, 2020 - 2021 m. m. - 24,9, 2021 - 2022 m. m. - 25,5;

6.3. apibendrinti PUPP rezultatai:

2018 - 2019 m. m. -127 mok., (iš jų 127 įgijo pagrindinį išsilavinimą; 100 %);

2019 - 2020 m. m. - 123 mok. (iš jų 123 įgijo pagrindinį išsilavinimą; 100 %);

2020 - 2021 m. m. - 98 mok. (iš jų 98 įgijo pagrindinį išsilavinimą; 100 %);

6.4. apibendrinti VBE rezultatai:

2018 - 2019 m. m. -156 abiturientai (iš jų 156 įgijo vidurinį išsilavinimą (100 %);

2019 - 2020 m. m. - 126 abiturientai (iš jų 121 įgijo vidurinį išsilavinimą (96 %);

2020 - 2021 m. m. - 126 abiturientai (iš jų 123 įgijo vidurinį išsilavinimą (97,6 %);

 6.5. abiturientų, išlaikiusių bent vieną VBE aukštesniuoju (86- 100 balų) ir pagrindiniu (36-85 balų) lygiu skaičius:

2018 - 2019 m. m. - 632 mok. (66,6 % nuo visų mok. laikiusiųjų VBE);

2019 - 2020 m. m. - 293 mok. (65,1 % nuo visų mok. laikiusiųjų VBE);

2020 - 2021 m. m. - 250 mok. (48 % nuo visų mok. laikiusiųjų VBE);

 6.6. pavežamų į gimnaziją mokinių skaičius 2021-2022 m. m. - 96 mok. (19,8 % nuo visų mokinių);

6.7. nemokamai maitinamų mokinių skaičius 2021-2022 m. m. - 44 (9 % nuo visų mokinių);

6.8. nepatyrusių patyčių gimnazistų dalis: 2018 m. - 85,6%, 2019 m. - 94,3%; 2020 ir 2021 m. nėra duomenų dėl nuotolinio ugdymo;

6.9. gimnazistų, kurie gimnazijoje jaučiasi puikiai, labai gerai, gerai ir vidutiniškai: 2018 m. - 90%, 2019 m. - 92%, 2020 m. - nėra duomenų dėl nuotolinio ugdymo; 2021 m. - nėra duomenų dėl nuotolinio ugdymo;

6.10. gimnazijos laimėjimai olimpiadose, konkursuose, projektinėje veikloje:

2021 m. 104 (22 % nuo visų mok. sk.) gimnazistai dalyvavo rajoninėse olimpiadose (chemijos, biologijos, matematikos, geografijos, užsienio kalbų (rusų, anglų), istorijos, lietuvių kalbos, dailės). 49 iš jų tapo nugalėtojais arba prizininkais (47 % nuo dalyvavusių; 10 % nuo visų mok. sk.). Šokių studijos ,,Juventa“ jaunimo ir merginų liaudiško šokio kolektyvai - daugkartiniai respublikinių ir tarptautinių festivalių dalyviai, prizininkai ir nugalėtojai. Respublikinių ir moksleivių dainų švenčių dalyviai. Gimnazijoje vyksta daugiametis projektas „JSG krepšinio lyga”.

Nuo 2019 metų rugsėjo mėnesio gimnazija įgyvendina „The Duke of Edinburgh‘s International Award“ (DofE) tarptautinę programą. <https://sg.senamiescio-g.lt/duke-2/>

6.11. gimnazijos savivaldos institucijos: gimnazijos taryba, mokytojų taryba, metodinė taryba ir mokinių tarybą, kuriai vadovauja mokinių prezidentas. Vyksta reguliarūs rinkimai į visas savivaldos institucijas;

6.12. gimnazijos aprūpinimas. Mokykla turi naujai įrengtą chemijos laboratoriją, technologijų kabineto virtuvę, atnaujintą (vieną iš dviejų) IT kabinetą.

7. SSGG analizė (stiprybės, silpnybės, galimybės, grėsmės):

|  |  |
| --- | --- |
| **Stiprybės*** Geri akademiniai mokinių pasiekimai (VBE, dalykų olimpiadų rezultatai)
* Aukšto lygio kultūriniai, laisvalaikio renginiai mokiniams
* Gera atmosfera, bendradarbiavimas mokinių tarpe
* Aukšta mokytojų kvalifikacija ir motyvacija siekti rezultato
* Mokytojų ir mokinių bendruomeniškumas;
* Labai žemas patyčių lygis, nėra smurto problemos mokinių tarpe

  | **Silpnybės*** Nerenovuotos vidaus ir lauko erdvės, prastas jų estetinis vaizdas (koridoriai, kabinetai, kiemo danga)
* Nepakankama mokyklos reprezentacija

 viešose erdvėse* Nepakankama tarpdalykinė integracija

 realizuojant ugdymo turinį* Neužtikrintas kokybiškas maitinimas
* Modernių mokymo priemonių trūkumas (IT priemonės, mokykliniai baldai ir kt.)
* Rėmėjų trūkumas
* Dalies mokinių silpna motyvacija mokytis ir gerai lankyti pamokas
 |
| **Galimybės*** Dalintis gerąja patirtimi, plėsti bendradarbiavimą tarp kolegų
* Stiprinti bendradarbiavimą su progimnazijomis, pagrindinėmis mokyklomis bei universitetais
* Diegti modernias technologijas
* Ieškoti rėmėjų
* Dalyvauti projektuose siekiant pritraukti

 investicijas* Steigti universitetų kuruojamas klases;
* Plėtoti ugdymo turinio įvairovę
 | **Grėsmės*** Mokinių skaičiau mažėjimas rajone
* Mokytojų amžiaus vidurkis - 53,5 m.
* 34 proc. mokytojų amžius 60 ir daugiau m.
* Mokyklų tinklo rajone optimizavimas gali paliesti mokyklą
* Konkurencija rajone tarp to paties tipo mokyklų
 |

**III SKYRIUS**

 **GIMNAZIJOS VEIKLOS STRATEGIJA**

8. Taikytinos strategijos.

 Jonavos Senamiesčio gimnazija (toliau - gimnazija) orientuojasi į besimokančios mokyklos kūrimą - strategiją, kurią mokykla taikys artimiausiu laikotarpiu ir sieks plėtoti besimokančios mokyklos idėją. „Tai reiškia, kad kiekvienas asmuo turėtų būti sistemos dalis ir tuo pat metu išreikšti savo troškimus, kelti žinių lygį bei tobulinti gebėjimus.“ (P. Senge. Besimokanti mokykla. 2008, Versa.) Pradėdama įgyvendinti 2022/2026 m. strateginį planą, gimnazija išskiria šias strateginės veiklos kryptis:

 8.1. Palankios aplinkos kūrimas ugdymui ir ugdymuisi.

 8.2. Ugdymo turinio pasiūlos plėtra ir tikslingumas.

 8.3. Mokytojų kompetencijų ir kvalifikacijos tobulinimas.

 8.4. Mokyklų tinklaveikos kūrimas ir palaikymas;

 8.5. Gimnazijos žinomumo stiprinimas.

Realizuodama strategiją pasirinktomis strateginėmis kryptimis, gimnazija siekia esminio mokyklos veiklos tikslo - *įsitvirtinti, kaip stipri gimnazija, kurioje gimnazistams sudarytos sąlygos siekti geriausių akademinių ir neakademinių rezultatų.*

9. Vizija, misija, vertybės ir filosofija:

9.1. Vizija - Senamiesčio gimnazija, čia - geriausia.

9.2. Misija - ugdant asmenines, bendrąsias ir dalykines kompetencijas pagal išgales ir lūkesčius, rengti gimnazistus tolesniam mokymuisi, ugdyti bendrąsias ir dalykines kompetencijas, vertybines nuostatas, užtikrinti saugią ir sveiką ugdymo(-si) aplinką bei sąlygas formuoti savo perspektyvą.

9.3. Mokyklos vertybės:

*bendrystė* - jaučiamės visi svarbūs ir atsakingi;

*tolerancija* - priimame kiekvieną tokį, koks jis yra;

*profesionalumas* - atsakingas požiūris į darbą, profesijos kompetencijų (bendrakultūrinių, profesinių, bendrųjų) tobulinimas, geriausio įmanomo rezultato siekimas;

*lankstumas* - naujovių priėmimas ir tobulėjimas išlaikant tradicijas.

 9.4. Filosofija. Amat victoria curam. Pergalė mėgsta triūsą (vert. iš lot.). Gaius Valerius Catullus - Romos Respublikos lotynų poetas.

10. Strateginiai tikslai, uždaviniai ir prioritetai:

10.1. Tikslas - įsitvirtinti, kaip stipri gimnazija, kurioje gimnazistams sudarytos sąlygos siekti geriausių akademinių ir neakademinių rezultatų.

10.2. Uždaviniai:

10.2.1. Išlaikyti gerus mokinių savijautos rodiklius.

10.2.2. Vykdyti darbuotojų psichosocialinių veiksnių rizikų stebėseną.

10.2.3. Aprūpinti gimnaziją šiuolaikinėmis ugdymo(si) priemonėmis, renovuoti vidaus ir lauko erdves.

10.2.4. Bendradarbiaujant su KTU pradėti vykdyti bei plėtoti inžinerijos, chemijos ir biotechnologijų krypties ugdymo turinį.

10.2.5. Vykdyti gimnazijos teikiamo ugdymo turinio kokybės stebėseną.

10.2.6. Vykdyti veiklas su miesto ir rajono mokyklomis.

10.2.7. Kasmet organizuoti mokytojų kompetencijų tobulinimo renginius.

10.2.8. Įvairiomis formomis reguliariai teikti informaciją apie gimnaziją.

10.3. Prioritetas - *palankios aplinkos kūrimas ugdymui ir ugdymuisi.*

11. Strategijos alternatyvos.

Stebėdama švietimo tendencijas ir sėkmingų mokyklų pavyzdžius mokykla *laikysis besimokančios mokyklos kūrimo bei įsitvirtinimo strategijos* ir kitų strategijų alternatyvų nenumato. Strateginio plano įgyvendinimo procese, atsižvelgiant į turimus duomenis apie mokyklą, savivaldybės politiką, dalyvavimą nacionalinėse programose, galimos tam tikros veiksmų korekcijos atskirose mokyklos veiklos srityse tam, kad mokykla pasiektų geresnių rezultatų.

**IV SKYRIUS**

 **STRATEGIJOS REALIZAVIMO PRIEMONIŲ PLANAS**

|  |  |  |  |  |  |  |
| --- | --- | --- | --- | --- | --- | --- |
| **Strateginė veiklos kryptis** | **Uždavinys** | **Priemonė** | **Įgyvendinimo laikotarpis** (nuo-iki) | **Atsakingas asmuo** | **Lėšos****ir/arba jų****šaltiniai**  | **Siektinas rezultatas** **(kiekybiniai ir kokybiniai rodikliai)** |
| Palankios aplinkos kūrimas ugdymui ir ugdymuisi. | 1. Išlaikyti gerus mokinių savijautos rodiklius. | 1. Kasmet atlikti mokinių savijautos analizę.2. Kasmet nustatyti patyčių lygį gimnazijoje.3. Teikti pedagoginę, psichologinę, socialinę, informacinę pagalbą bendruomenės nariams (mokiniams, mokytojams, tėvams).4. Tęsti Socialinių emocinių kompetencijų stiprinimo prevencinę programą „VEIK“ ir psichotropinių medžiagų vartojimo prevencinę programą ,,Savu keliu". | KasmetKasmet Kasmet | S. Glušniova su pagalbos specialistais ir klasių vadovais.Pagalbos specialistai su klasių vadovais | GBLGBL GBLGBL | * + - 1. Nustatytas patyčių lygis ir atlikta mokinių

savijautos analizė.* + - 1. Organizuoti 3-4 renginiai per metus skatinantys mokinių gerą savijautą mokykloje.
			2. Nepatyrusių patyčių gimnazistų dalis, ne mažesnė nei 85 proc.
			3. Gimnazistų, kurie gimnazijoje jaučiasi puikiai, labai gerai, gerai ir vidutiniškai dalis – ne mažesnė nei 85 proc.
 |
| 2.Vykdyti darbuotojų psichosocialinių veiksnių rizikų stebėseną. | 1. Pagal psichosocialinių profesinės rizikos veiksnių vertinimo metodinius nurodymus atlikti darbuotojų psichosocialinių veiksnių rizikos įvertinimą.
2. Atlikti darbuotojų apklausą dėl priemonių darbuotojų darbo aplinkai gerinti nustatymo.
 | 2023 m. ir 2025 m.2023 m. ir 2025 m. | D. MockusL. ParednienėD. MockusL. Parednienė | 500 EurGBL | * + - 1. 80 proc. psichosocialinių veiksnių rizika įvertinta, kaip labai mažą.
			2. Nustatytos priemonės darbuotojų darbo aplinkai gerinti. Per metus įgyvendintos 1-2 priemonės darbo aplinkai gerinti.
			3. 85 proc. darbuotojų darbe jaučiasi labai gerai ir gerai.
 |
| 1. Aprūpinti gimnaziją šiuolaikinėmis ugdymo(si) priemonėmis, renovuoti vidaus ir lauko erdves.
 | 1. Parengti ir patvirtinti reikalingų įsigyti ugdymo priemonių sąrašą.2. Edukacinio-metodinio žiniatinklio (weblog) mokiniams kūrimas. | Iki 2022 m. kovo 1 d. | L. ParednienėS. Brazauskas | GBL | 1. Parengtas ir gimnazijos direktoriaus patvirtintas reikalingų įsigyti ugdymo priemonių sąrašas.2. 50 proc. mokytojų teigia, kad aprūpinimas mokymo priemonėmis yra geras.3.Kasmet renovuota ne mažiau nei 1 (viena) gimnazijos erdvė.4. Sukurtas edukacinis-metodinis žiniatinklis mokiniams ir mokytojams, kuriame mokiniams pateikiama mokytojų aiškinamoji mokomųjų dalykų medžiaga.  |
| Ugdymo turinio pasiūlos plėtra ir tikslingumas. | 1. Bendradarbiaujant su KTU pradėti vykdyti bei plėtoti inžinerijos, chemijos ir biotechnologijų krypties ugdymo turinį.
 | * + - 1. Su KTU organizuoti praktines laboratorijas gimnazistams.
 | Kasmet  | D. MockusDalykų mokytojai | 2000 Eur | 1.Suorganizuoti ne mažiau nei 3 praktikumai per metus KTU laboratorijose su tikslinėmis gimnazistų grupėmis.2.Gimnazijoje pradedama įgyvendinti ne mažiau nei 1 (viena) inžinerinės pakraipos neformalaus švietimo programa. |
| 1. Vykdyti gimnazijos teikiamo ugdymo turinio kokybės stebėseną.
 | 1. Atlikti neformalaus švietimo poreikio ir kokybinę analizę.2. Atlikti PUPP, MBE ir VBE rezultatų analizę. | Kasmet iki birželio 1 d.Kasmet | S. BrazauskasS. Glušniova | GBL | * + - 1. Atlikta neformalaus švietimo poreikio ir kokybinė analizė.
			2. Ne mažiau nei 50 proc. gimnazistų teigia, kad NVŠ programų pasirinkimas yra pakankamas.
			3. Atlikta PUPP, MBE ir VBE rezultatų analizė, duomenys aptarti metodinėse grupėse bei panaudoti ugdymo kokybei gerinti.
 |
| Mokytojų kompetencijų ir kvalifikacijos tobulinimas. | 1. Kasmet organizuoti mokytojų kompetencijų tobulinimo renginius. | 1.Atlikti mokytojų kvalifikacijos tobulinimo poreikio analizę.1. Dalykinių ir metodinių kompetencijų tobulinimas šalies gimnazijose.
2. Dalijimasis patirtimi (atviros pamokos, aptarimai, diskusijos).
3. Kolega – kolegai. Inovatyvių ugdymo metodų pristatymas.
 | Kasmet iki kovo 1 d.2023 m.KasmetKasmet | D. MockusMetodinių gr. pirmininkaiMetodinių gr. pirmininkai | GBL | 1. Atlikta mokytojų kvalifikacijos tobulinimo poreikio analizė.2.Suorganizuota metodinė išvyka į šalies gimnaziją(as) ir pasidalinta patirtimis.3.Kasmet bus suorganizuoti 2-3 kvalifikacijos tobulinimo renginiai gimnazijos pedagoginei bendruomenei.4.Kasmet pademonstruotos ir aptartos 2-3 atviros pamokos kiekvienoje metodinėje grupėje.5.Kasmet metodinėse grupėse pasidalinta po 2-3 „sėkmės istorijas“, pristatant inovatyvius ugdymo metodus. |
| Mokyklų tinklaveikos kūrimas ir palaikymas*;* | 1. Vykdyti veiklas su miesto ir rajono mokyklomis. | 1. Bendrų edukacinių, kultūrinių, sporto renginių organizavimas su kitomis rajono mokyklomis (TMD, Terra incognita. Naktis mokykloje ir kt.). | 1-2 kartus metuose | Atsakingas pavaduotojas ugdymui | GBL | 1.Ne mažiau nei 2-3 -juose gimnazijos renginiuose dalyvauja progimnazijų ir pagrindinių mokyklų mokiniai.2.Suorganizuotas ne mažiau nei 1 (vienas) metodinis mokytojų renginys per metus, kartu su progimnazijų ir pagrindinių mokyklų mokytojais. |
| Gimnazijos žinomumo stiprinimas. | 1. Įvairiomis formomis reguliariai teikti informaciją apie gimnaziją. | 1. Sukurti gimnazijos paskyrą Instagram socialiniame tinkle.2. Skelbti informaciją apie gimnazijos renginius, laimėjimus ir kt.3. Įkurti gimnazijos ALUMNI klubą.4. Atnaujinti gimnazijos internetinę svetainę.5. TV laidos „Interpertrauka“ transliacijos.6. Pažintiniai-informaciniai-pramoginiai renginiai progimnazijų ir pagrindinių mokyklų mokiniams. | 2022 m.Kasmet2022 m.2022 m. KasmetKasmet | Atsakingas pavaduotojas ugdymuiD. MockusD. MockusAtsakingas mokytojasAtsakingas pavaduotojas ugdymui su klasių vadovais | GBLGBLGBL3000 EurGBLGB | 1.Sukurta gimnazijos paskyrą Instagram socialiniame tinkle.2. Ne rečiau nei 1-ą kartą per savaitę informaciją apie gimnazijos renginius, laimėjimus ir kt., skelbiama gimnazijos socialinių tinklų paskyrose, internetinėje svetainėje ir kt.3. Įkurtas gimnazijos ALUMNI klubas.4. Sukurta nauja gimnazijos internetinė svetainė.5. Kasmet sukuriamos ne mažiau nei 4 TV laidos „Interpertrauka“ transliacijos gimnazijos socialinių tinklų paskyrose.6. Kasmet suorganizuoti ne mažiau nei 2 pažintiniai-informaciniai-pramoginiai renginiai progimnazijų ir pagrindinių mokyklų mokiniams.  |

**V SKYRIUS**

**STRATEGINIO PLANO ĮGYVENDINIMO STEBĖSENA**

 12. Strategijos įgyvendinimą koordinuoja direktoriaus pavaduotojai pagal kuruojamas veiklos sritis ir paskirtas funkcijas. Plano priežiūrą vykdo gimnazijos direktorius. Už plano vykdymą atsiskaitoma gimnazijos savivaldos institucijoms, steigėjui ar steigėjo įgaliotai institucijai. Strateginiam planui įgyvendinti Gimnazija rengia metinius veiklos planus. Strategijos stebėsena atliekama viso proceso metu ir visais lygiais. Gimnazijos bendruomenės nariai turi galimybę stebėti ir vertinti, kaip įgyvendinami plano tikslai, uždaviniai, priemonės, teikti siūlymus bei pageidavimus. Direktorius ir direktoriaus pavaduotojai ugdymui stebi ir vertina, kaip įgyvendinami veiklos plano tikslai, uždaviniai, ar vykdomos numatytos priemonės, ar atsakingi asmenys vykdė jiems pavestas veiklas, ar vykdomos priemonės efektyvios, ir pagal gautus rezultatus patikslina plano įgyvendinimo priemonių planą. Direktoriaus pavaduotojas ūkiui bendradarbiaudamas su buhalterija stebi ir analizuoja, ar tinkamai planuojamos ir panaudojamos lėšos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

 Jonavos Senamiesčio gimnazijos tarybos

 2021 m. gruodžio 9 d. protokoliniu nutarimu Nr. 4

(protokolo Nr. 4)